# Hannes Alfvén

Hannes Alfvén (Norrköping, 30 de maig de 1908 - Danderyd, 2 d'abril de 1995) fou un astrònom i físic suec guardonat amb el Premi Nobel de Física l'any 1970 pels seus treballs sobre el plasma.

## Biografia

Va néixer el 30 de maig de 1908 a la ciutat sueca de Norrköping. Després de llicenciar-se l'any 1926 en física a la Universitat d'Uppsala es doctorà el 1935 a la mateixa universitat. Va iniciar el seu treball com a investigador a la Universitat d'Uppsala, passant el 1937 a l'Institut Nobel de Física situat a Estocolm, i entre 1940 i el 1967 va ser professor del Kungliga Tekniska högskolan (Institut Real de Tecnologia) de la mateixa ciutat.
Posteriorment va esdevenir catedràtic d'electrònica i plasma físic a la Universitat d'Estocolm, a més de membre de l'Acadèmia de Ciències i del Consell Científic de Suècia. Per desavinences amb el seu govern es va desplaçar l'any 1969 als Estats Units esdevenint professor visitant en diverses universitats.
Va morir el 2 d'abril de 1995 a la seva residència de Djursholm.

## Recerca científica

Interessat en l'estat de la matèria, els seus estudis sobre el desplaçament de les partícules elèctriques i les propagacions de les ones li permeteren formular la teoria de les ones d'Alfvén, les oscil·lacions transversals produïdes pel plasma situat en un camp magnètic. Alvén fou el primer utilitzar el terme magnetohidrodinàmica l'any 1942.
L'any 1970 fou guardonat amb el Premi Nobel de Física pels seus treballs relacionats amb el Plasma. Compartí el premi amb el físic francès Louis Eugène Félix Néel tot i que aquest per treballs referents al ferromagnetisme.

## Reconeixements

En honor seu s'anomenà l'asteroide (1778) Alfvén descobert el 26 de setembre de 1960 per Cornelis Johannes van Houten, Ingrid van Houten-Groeneveld i Tom Gehrels.

## Bibliografia

* Fälthammar, Carl Gunne; Arrhenius, Gustaf; De, Bibhas R.; Herlofson, Bicolai; Mendis, D. Asoka; Kopal, Zdenëk. Plasma and the Universe (en anglès). Kluwer Academic Publishers, 1988. ISBN 978-94-010-7858-0.
* Fälthammar, C.G.; Dessler, A.J. «Hannes Alfvén (1908–1995)» (en anglès). Eos, Vol. 76, Num. 39, 1995, pàg. 385-387. DOI: 10.1029/95EO00236. ISSN: 0096-3941.
* Fälthammar, Carl Gunne; Gubbins, David. «Alfvén, Hannes Olof Gösta (1908-1995)». A: David Gubbins, Emilio Herrero-Bervera (eds). Encyclopedia of Geomagnetism and Paleomagnetism (en anglès). Springer, 2007, p. 7-8. ISBN 978-1-4020-3992-8.
* Lindqvist, Svante «Symbolernas arkeologi: Teman i en studie kring Hannes Alfvén» (en suec). Nordisk Museologi, Num. 2, 2003, pàg. 27-50. DOI: 10.5617/nm.3374. ISSN: 1103-8152.
* Lundin, Rickard; Marklund, Göran «Plasma vortex structures and the evolution of the solar system: the legacy of Hannes Alfvén» (en anglès). Physica Scripta, Vol. T60, Num. 198, 1995. DOI: 10.1088/0031-8949/1995/T60/023. ISSN: 0031-8949.
* Pease, R.S. «Hannes Olof Gosta Alfven. 30 May 1908–2 April 1995» (en anglès). Biographical Memoirs of Fellows of the Royal Society, Vol. 44, 1998, pàg. 3-19. DOI: 10.1098/rsbm.1998.0001. ISSN: 0080-4606.

## Enllaços externs

* «Hannes Alfvén». Gran Enciclopèdia Catalana. Barcelona: Grup Enciclopèdia Catalana.
* «Hannes Alfvén» (en anglès). The Nobel Prize. The Nobel Foundation.
* O'Connor, John J.; Robertson, Edmund F. «Hannes Alfvén» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Peratt, Anthony L. «Alfvén, Hannes Olof Gosta». Complete Dictionary of Scientific Biography, 2008. [Consulta: 8 gener 2022]. (anglès)
* Gregersen, Erik. «Hannes Alfvén». Encyclopaedia Britannica, 2020. [Consulta: 8 gener 2022]. (anglès)